मंझनपुर। जिला पंचायत अध्यक्ष की कुर्सी बचाने के बाद अब बसपा ब्लाक प्रमुख के उपचुनावों में भी दम दिखाने की तैयारी में है। जिले में तीन ब्लाकों में 4 जनवरी को उपचुनाव होना है। पहले माना जा रहा था कि सत्तासीन सपा इन सीटों पर निर्विरोध चुनाव करा ले जाएगी। पर, अब तीनों सीटों पर बसपा उम्मीदवार उतारने की फिराक में है। चायल और सरसवां में तो प्रत्याशी खोजकर बीडीसी सदस्यों से संपर्क भी साधा जाने लगा है।